71 



ledsager Dannelsen af Urer. Med alt dette vil man forstaa, at det 

 er med en vis højtidelig Følelse, at man roer. ind i denne Fjord, 

 som kun sjeldent og da altid i den bedste Sommertid besøges 

 af Grønlænderne. Det havde sine Vanskeligheder at faa Folk 

 til paa denne Tid at gaa med os derind ; først da en særdeles 

 dygtig Fanger, Nathan, fra Kangamiut tilbød sig at være vor 

 Fører, indvilligede vor Konebaads- Besætning i at gjøre denne 

 Tur. Sagen er nemlig, at Sejladsen ikke er uden Farer, idet 

 der pludselig skal kunne rejse sig meget heftige Storme med 

 Retning ud ad Fjorden, hvorved Vandet i ganske kort Tid sæltes 

 i stærkt Oprør. Hertil kommer, at Bredderne ere saa stejle, at 

 der meget faa Steder er saa meget Underland, at man blot kan 

 faa Fodfæste, endsige hale Konebaaden i Land. Om alt dette 

 og om adskillige Ulykkestilfælde, der skulle være passerede her, 

 havde vor Besætning naturligvis hørt Tale. Da vi drejede om 

 den nævnte Pynt og saae den mægtige Fjord ligge i al sin 

 Majestæt for vore Blikke, herskede der derfor en vis højtidelig 

 Taushed blandt vore Grønlændere, som ikke havde været her 

 tidligere. Følelsen af det Alvorsfulde i Situationen fik dem til 

 at trække dobbelt kraftigt paa Aarerne, og begunstiget af det 

 prægtigste blikstille Vejr roede vi gjennem den lange, bugtede 

 Fjord i meget kort Tid , der forekom os endnu kortere paa 

 Grund af de idelige Afvexlinger i Retning af storslaaede Partier 

 og forunderlige Brædannelser. (Se Tav. V). Den 4de Septem- 

 ber Kl. 5 EM. lagde vi op paa den sidste Teltplads i Fjordens 

 inderste, sydostlige Forgrening, Kujatdlek, hvor vi forbleve til 

 den følgende Dag for at anstille Observationer over Stedets 

 geografiske Beliggenhed. Det var under en idelig Torden- 

 musik af de i Fjorden nedskydende store Bræer, at vi tilbragte 

 Natten paa dette øde, men i al sin alvorsfulde Storhed højst 

 tiltrækkende Sted, hvis Skjønhed forøgedes ved det prægtigste 

 Vejr, Fuldmaaneskin og straalende Nordlys. 



Blandt de talrige Isbræer, som skyde sig ned imod Fjorden, 

 og som ere Udløbere dels fra selve Indlandsisen, dels Ira lokale 



